ปวดท้องน้อยทางด้านขวาพร้อมมีน้ำสีน้ำตาลออกจากช่องคลอดเล็กน้อย แต่เป็นบ่อย อาการปวดปวดแบบหน่วงๆอยากทราบว่าเป็นอะไรหรือป่าวคะ
สวัสดีคะ อาการสัมพันธ์กับใกล้มีรอบประจำเดือนไหมค่ะ หรือ ว่าเป็นตลอดเวลาค่ะ ถ้าสัมพันธ์กับรอบเดือนอาจจะเป็นเรื่องของอาการก่อนมีประจำเดือนค่ะ อาจจะมีอาการปวดท้องน้อย คัดตึงเต้านม หรือ มีน้ำสีน้ำตาลจางๆ ไหลออกจากช่องคลอดได้ค่ะ อาจจะมีเรื่องอาการปวดเมื่อยกล้ามเนื้อ และมีเรื่องของอาการปวดหลังได้ค่ะแต่ถ้าเป็นตลอดอาจจะต้องมาดูว่ามีความผิดปรกอย่างอื่นหรือไม่ค่ะ เช่น เรื่องเนื้องอกในโพรงมดลูก แล้วเนื้องอกมีขนาดใหญ่ทำให้มีเรื่องของการขาดเลือดแล้วทำให้มีเลือดไหลออกมาได้ค่ะหรือ อาจจะมีเรื่องการอักเสบของช่องคลอด ปากมดลูก หรือ เยื่อบุโพรงมดลูกได้ค่ะถ้ามีประวััติมีเพศสัมพันธ์อาจจะต้องดูว่าไม่มีเรื่องการติดเชื้อในอุ้งเชิงกรานค่ะควรจะพบแพทย์เพื่อตรวจเพิ่มเติมค่ะ การตรวจภายใน มะเร็งปากมดลูก และการอัลตราซาวด์อาจจะช่วยหาสาเหตุได้ค่ะ